എന്റെ സുന്ദര രാജ്യത്തെ താലിബാനില് നിന്നും സംരക്ഷിക്കുന്നതില് നിങ്ങളും പങ്കുചേരൂ, ഞങ്ങള്ക്ക് കുറച്ച് സമയമേയുള്ളൂ... കാബൂള്: തന്റെ രാജ്യത്തെ താലിബാന്റെ പിടിയില് നിന്ന് രക്ഷിക്കാന് പിന്തുണ അഭ്യര്ഥിച്ച് അഫ്ഗാന് ചലച്ചിത്ര സംവിധായിക സഹ്റാ കരിമിയുടെ നിരാശജനകമായ കത്ത്. കഴിഞ്ഞ ഏതാനും ആഴ്ചകളില് താലിബാന് നിരവധി പ്രവിശ്യകളുടെ നിയന്ത്രണം നേടിയെന്നും അവര് ഞങ്ങളുടെ ജനങ്ങളെ കൂട്ടക്കൊല ചെയ്യുകയാണെന്നും കരിമി കത്തില് പറയുന്നു. അനേകം കുട്ടികളെ തട്ടിക്കൊണ്ടുപോയി, പെണ്കുട്ടികളെ അവരുടെ വധുക്കളാക്കി Child bride അവര് വിറ്റു, വസ്ത്രധാരണത്തിന്റെ പേരില് അവര് ഒരു സ്ത്രീയെ കൊലപ്പെടുത്തി, അവര് ഞങ്ങളുടെ പ്രിയപ്പെട്ട ഹാസ്യനടന്മാരില് ഒരാളെ പീഡിപ്പിക്കുകയും കൊലപ്പെടുത്തുകയും ചെയ്തു തുടങ്ങി താലിബാന്റെ പ്രവൃത്തികളോരോന്നും കത്തില് അക്കമിട്ട് നിരത്തുന്നുണ്ട്. താനും മറ്റ് സിനിമാക്കാരും അവരുടെ ഹിറ്റ് ലിസ്റ്റില് അടുത്തതായിരിക്കാമെന്ന ഭീതിയും കരിമി പങ്കുവെക്കുന്നു. ഈ ലോകം അഫ്ഗാനിസ്താനികളെ ഉപേക്ഷിക്കാതിരിക്കാന് ദയവായി ഞങ്ങളെ സഹായിക്കൂ, കാബൂള് താലിബാന് ഏറ്റെടുക്കുന്നതിന് മുമ്ബ് ഞങ്ങളെ സഹായിക്കൂ, ഞങ്ങള്ക്ക് കുറച്ച് സമയമേയുള്ളൂ എന്ന അപേക്ഷയോടെയാണ് കത്ത് അവസാനിപ്പിക്കുന്നത്.സഹ്റാ കരിമിയുടെ കത്തിന്റെ പൂര്ണരൂപംലോകത്തിലെ എല്ലാ ചലച്ചിത്ര സമൂഹങ്ങള്ക്കും, സിനിമയും സിനിമയെ ഇഷ്ടപ്പെടുന്നവര്ക്കും!ഞാന് സഹ്റാ കരിമി. ഒരു ചലച്ചിത്ര സംവിധായകയും 1968ല് സ്ഥാപിതമായ സര്ക്കാര് ഉടമസ്ഥതയിലുള്ള ഒരേയൊരു ചലച്ചിത്ര കമ്ബനിയായ അഫ്ഗാന് ഫിലിമിന്റെ ഇപ്പോഴത്തെ ജനറല് ഡയറക്ടറുമാണ്. തകര്ന്ന ഹൃദയത്തോടെയും എന്റെ സുന്ദരമായ രാജ്യത്തെ താലിബാനില് നിന്നും സംരക്ഷിക്കുന്നതില് നിങ്ങളും പങ്കുചേരുമെന്ന അഗാധമായ പ്രതീക്ഷയോടെയുമാണ് ഇതെഴുതുന്നത്. കഴിഞ്ഞ ഏതാനും ആഴ്ചകളില് താലിബാന് നിരവധി പ്രവിശ്യകളുടെ നിയന്ത്രണം നേടി.അവര് ഞങ്ങളുടെ ജനങ്ങളെ കൂട്ടക്കൊല ചെയ്യുകയാണ്. അനേകം കുട്ടികളെ തട്ടിക്കൊണ്ടുപോയി. പെണ്കുട്ടികളെ ബാല വധുക്കളാക്കി Child bride അവര് വിറ്റു. വസ്ത്രധാരണത്തിന്റെ പേരില് അവര് ഒരു സ്ത്രീയെ കൊന്നു. അവര് ഞങ്ങളുടെ പ്രിയങ്കരനായ ഹാസ്യനടന്മാരില് ഒരാളെ പീഡിപ്പിച്ച് കൊലപ്പെടുത്തി. അവര് ഒരു ചരിത്രാതീത കവിയെ കൊന്നു. അവര് ഭരണകൂടവുമായി ബന്ധമുള്ള ആളുകളെ കൊല്ലുന്നു. ഞങ്ങളുടെ ചില പുരുഷന്മാരെ പരസ്യമായി തൂക്കിക്കൊന്നു. അവര് ലക്ഷക്കണക്കിന് കുടുംബങ്ങളെയാണ് മാറ്റിപ്പാര്പ്പിച്ചത്. ഈ പ്രവിശ്യകളില് നിന്ന് പലായനം ചെയ്ത ആ കുടുംബങ്ങള് കാബൂളിലെ ക്യാമ്ബുകളിലാണ്. അവര് വൃത്തിഹീനമായ അവസ്ഥയിലാണ് താമസിക്കുന്നത്. ക്യാമ്ബുകളില് കുഞ്ഞുങ്ങള് പാല് കിട്ടാത്തതിനാല് മരിച്ചുവീഴുന്നു.ഇതൊരു മാനുഷിക പ്രതിസന്ധിയാണ്. എന്നിട്ടും ലോകം നിശബ്ദമാണ്. ഈ നിശബ്ദത ശീലിച്ചാണ് ഞങ്ങള് വളര്ന്നത് അത് ന്യായമല്ലെന്ന് അറിഞ്ഞുതന്നെ. ഞങ്ങളുടെ ആളുകളെ ഉപേക്ഷിക്കാനുള്ള ഈ തീരുമാനം തെറ്റാണെന്ന് ഞങ്ങള്ക്കറിയാം. 20 വര്ഷം കൊണ്ട് ഞങ്ങളുടെ രാജ്യം, പ്രത്യേകിച്ച് പുതു തലമുറ, നേടിയെടുത്തതെല്ലാം ഈ നിശബ്ദതയിലൂടെ തകര്ന്നടിയും. ഞങ്ങള്ക്ക് നിങ്ങളുടെ ശബ്ദം ആവശ്യമാണ്. മാധ്യമങ്ങള്, വിവിധ ഭരണകൂടങ്ങള്, ലോകത്തിലെ മനുഷ്യാവകാശ സംഘടനകള് എല്ലാം താലിബാനുമായുള്ള സമാധാന കരാര് ന്യായയുക്തമാണെന്ന ധാരണയില് സൗകര്യപ്രദമായ മൗനം പാലിക്കുകയാണ്. അതൊരിക്കലും ന്യായയുക്തമാകില്ല. അവരെ അംഗീകരിക്കുന്നത് അവര് ഭരണത്തില് തിരികെ വരാന് ഇടയാക്കും. എന്റെ രാജ്യത്ത് ഒരു ചലച്ചിത്രകാരിയെന്ന നിലയില് ഞാന് കഠിനാധ്വാനം ചെയ്ത് നേടിയതെല്ലാം നശിക്കാനുള്ള സാധ്യതയുണ്ട്. താലിബാന് ഭരണം ഏറ്റെടുത്താല് അവര് എല്ലാ കലയും നിരോധിക്കും. ഞാനും മറ്റ് സിനിമാക്കാരും അവരുടെ ഹിറ്റ് ലിസ്റ്റില് അടുത്തതായിരിക്കാം. അവര് സ്ത്രീകളുടെ അവകാശങ്ങള് വലിച്ചെറിയും. ഞങ്ങളുടെ വീടുകളുടെയും ഞങ്ങളുടെ ശബ്ദങ്ങളുടെയും നിഴലിലേക്ക് ഞങ്ങള് വലിച്ചെറിയപ്പെടും. ഞങ്ങളുടെ ആവിഷ്കാരം നിശബ്ദതയിലേക്ക് അടിച്ചമര്ത്തപ്പെടും.താലിബാന് അധികാരത്തിലിരുന്നപ്പോള് സ്കൂളില് പോകുന്ന പെണ്കുട്ടികളുടെ എണ്ണം പൂജ്യം ആയിരുന്നു. അതിനുശേഷം 90 ലക്ഷത്തോളം അഫ്ഗാന് പെണ്കുട്ടികള് സ്കൂളില് ഉണ്ട്. താലിബാന് കീഴടക്കിയ മൂന്നാമത്തെ വലിയ നഗരമായ ഹെറാത്ത്, അവിടുത്തെ സര്വകലാശാലയില് 50 ശതമാനം സ്ത്രീകളായിരുന്നു. ഇത് ലോകത്തിന്റെ പലയിടത്തും അജ്ഞാതമായ ഞങ്ങളുടെ അവിശ്വസനീയമായ നേട്ടമാണിത്. ഈ ഏതാനും ആഴ്ചകള്ക്കുള്ളില്, താലിബാന് നിരവധി സ്കൂളുകളാണ് നശിപ്പിച്ചത്. 20 ലക്ഷം പെണ്കുട്ടികള് വീണ്ടും സ്കൂളില് നിന്ന് പുറത്താക്കപ്പെടുകയും ചെയ്തു.എനിക്ക് ഈ ലോകത്തെ മനസ്സിലാകുന്നില്ല. ഈ നിശബ്ദത എനിക്ക് മനസ്സിലാകുന്നില്ല. ഞാന് എന്റെ രാജ്യത്തിനുവേണ്ടി നിലകൊള്ളുകയും പോരാടുകയും ചെയ്യും. പക്ഷേ, എനിക്ക് തനിച്ച് അത് ചെയ്യാന് കഴിയില്ല. എനിക്ക് നിങ്ങളെപ്പോലുള്ള സഖ്യകക്ഷികളുടെ സഹായം വേണം. ഞങ്ങള്ക്ക് എന്താണ് സംഭവിക്കുന്നതെന്നതിലേക്ക് ഈ ലോകത്തിന്റെ ശ്രദ്ധ ക്ഷണിക്കാന് ഞങ്ങളെ സഹായിക്കൂ. ഇവിടെ അഫ്ഗാനിസ്താനില് എന്താണ് സംഭവിക്കുന്നതെന്ന് നിങ്ങളുടെ രാജ്യങ്ങളിലെ പ്രധാനപ്പെട്ട മാധ്യമങ്ങളെ അറിയിച്ച് ഞങ്ങളെ സഹായിക്കൂ. അഫ്ഗാനിസ്താന് പുറത്ത് ഞങ്ങളുടെ ശബ്ദമാകുക. താലിബാന് കാബൂള് ഏറ്റെടുക്കുകയാണെങ്കില്, ഞങ്ങള്ക്ക് ഇന്റര്നെറ്റോ അല്ലെങ്കില് അതുപോലുള്ള ഏതെങ്കിലും ആശയവിനിമയ സംവിധാനങ്ങളോ ലഭ്യമാകണമെന്നില്ല.ദയവായി നിങ്ങളുടെ ചലച്ചിത്രകാരന്മാരെയും കലാകാരന്മാരെയും ഞങ്ങളുടെ ശബ്ദമായി പിന്തുണയ്ക്കുക. ഇതൊരു സിവില് യുദ്ധം അല്ല, ഇതൊരു നിഴല്യുദ്ധമാണ്. അമേരിക്കയും താലിബാനും തമ്മിലുള്ള കരാര് പ്രകാരം നടക്കുന്ന അടിച്ചേല്പ്പിക്കപ്പെട്ട യുദ്ധം ആണിത്. ഈ യാഥാര്ഥ്യം നിങ്ങളുടെ മാധ്യമങ്ങളുമായി പങ്കുവയ്ക്കുക. നിങ്ങളുടെ സമൂഹ മാധ്യമ ഇടങ്ങളില് ഞങ്ങളെക്കുറിച്ച് എഴുതുക. ലോകം ഞങ്ങള്ക്ക് പുറംതിരിഞ്ഞുനില്ക്കരുത്. അഫ്ഗാന് സ്ത്രീകള്, കുട്ടികള്, കലാകാരന്മാര്, ചലച്ചിത്ര പ്രവര്ത്തകര് എന്നിവര്ക്കുവേണ്ടി ഞങ്ങള്ക്ക് നിങ്ങളുടെ പിന്തുണയും ശബ്ദവും വേണം. ഈ പിന്തുണയാണ് ഇപ്പോള് ഞങ്ങള്ക്ക് ആവശ്യമായ ഏറ്റവും വലിയ സഹായം. ഈ ലോകം അഫ്ഗാനിസ്താനെ ഉപേക്ഷിക്കാതിരിക്കാന് ദയവായി ഞങ്ങളെ സഹായിക്കൂ. താലിബാന് കാബൂള് പിടിച്ചെടുക്കുന്നതിന് മുമ്ബ് ഞങ്ങളെ സഹായിക്കൂ. ഞങ്ങള്ക്ക് മുമ്ബില് കുറച്ച് സമയമേയുള്ളൂ, ഒരുപക്ഷേ ഏതാനും ദിവസങ്ങള്. വളരെ നന്ദി. നിങ്ങളുടെ ശുദ്ധമായ ഹൃദയത്തെ ഞാന് അങ്ങേയറ്റം പ്രിയത്തോടെ വിലമതിക്കുന്നു.അഭിവാദ്യങ്ങള്, സഹ്റാ കരിമി